Det kunne lyde som om at bremseenergi kun udnyttes til opvarming og ikke til at lade batterierne, kan det passe?

Enten fik vi kun en halv sandhed eller også er den bygget dårligt. En Tesla bruger op til 7 kW til at opvarme batteriet hvis de ikke er varme nok i forbindelse med lynladning. Tesla bruger motoren til det, ved at sende strøm på en måde så at den ikke roterer men blot brænder effekten af som varme. Varmen bliver herefter transporteret til batteriet via et fælles kølekredsløb med væske. Batteriet skal helt op til 40-50 grader.

På tilsvarende måde må bussen kunne sikre varme batterier når de skal lade med 450 kW. Tricket med at bruge motorerne er nok unikt for Tesla. Derfor varmelegeme.

Bussen har cirka 3 gange et Tesla batteri. 450 kW svarer derfor til at din Tesla lader med 150 kW. Det er deromkring Tesla ligger og derfor skal man gøre de samme ting.

I koldt vejr er det ligeledes nødvendigt at varme batterier hvis ikke der skal være væsentligt mindre energi til rådighed. I varmt vejr skal batteriet derimod køles.

Manglen på disse ting har givet de første generationer af Nissan Leaf et rigtigt dårligt rygte med hensyn til levetid på batteriet. Jeg håber ikke at de gentager historien.